Gedog ons son is groot?
Meer as 'n miljoen aardes kan in ons son inpas. Tog is ons son piepklein in vergelyking met ander sterre en hemelliggame. Lees meer
Die (mooi) skrif teen die muur
Kom verken die graffiti en die -kunstenaars van straatkuns in Woodstock saam met ons. Luister weer as jy dit misgeloop het. Lees meer
Hoekom droom 'n mens? Hoeveel slaap het jy nodig? Wat gebeur as jy slaap? Kundiges vertel meer in Die Geheime van die Brein. Lees meer
Hoë testosteroon in vroue
As testosteroonvlakke in vroue 'natuurlik' verhoog is, dui dit op 'n bynier-defek. Dit kan lewensgevaarlik wees om NIE die vlakke te verlaag nie. Lees meer
Sien jou by die Woordfees van 1 - 10 Maart
Vir tien dae in Maart verander die universiteitsdorp van Stellenbosch in die Wes-Kaapse wynlande in 'n warrelwind van energie en kreatiwiteit wanneer kunstenaars, gehore en gemeenskap mekaar vind in 'n vreugdevolle viering van teater, musiek, kuns, dans, diskoers, films en poësie. Gaan na https://woordfees.co.za/ vir meer inlgting.
Hier is RSG se uitsaaiskedule vir die fees:
10:00 - 12:00 Magdaleen Krüger en Martelize Brink
20:00 - 21:00 Kommentaar
Maandag 4 Maart tot Donderdag 7 Maart
06:00 - 08:00 Monitor met Anita Visser
08:00 - 09:00 Praat Saam met Lynette Francis
13:00 - 14:00 Spektrum met Suzaan Paxton
06:00 - 07:00 Monitor met Anita Visser
07:00 - 09:00 Verskiesingsdebat met Lynette Francis en Anita Visser
10:00 - 11:00 Johan Rademan en Haidee Muller
12:00 - 13:00 Naweekaktueel
Sien jou by die Randfonteinskou
Die Randfonteinskou vier vanjaar sy 33ste bestaansjaar by die Greenhillsstadion.
RSG se Derrich Gardner saai op Saterdag 2 Maart van 08:00 to 10:00 sy gewilde program Brêkfis met Derrich van daar af uit. Gaan na www.randfonteinshow.co.za om te bespreek vir hierdie ontbyt.
Vrydag 22 Februarie
Luister na pragtige fluitspel deur James Galway. Miriam Makeba lewer 'n sielvolle vertolking van House of the Rising Sun. Sheraaz Band speel vrolike Ierse musiek, en die Koreaanse jazzsangeres Youn Sun Nah maak weer haar buiging.
Saterdag 23 Februarie
Die stigters van die Women Lead Movement, Brian Pritchard en Melene Rossouw, praat oor die ontwikkelingsprogramme waaraan jongmense in landbou vanjaar kan deelneem.
Dolla leer van veiligheid by die swembad.
Sondag 24 Februarie
Lizelle de Bruin gesels met dr. Elizabeth Martiny oor die doktorsgraad wat sy in die ouderdom van 71 jaar gekry het. Lizelle de Bruin gesels met maatskaplike werker Aubrey van Rooi oor die gemeenskap van Wuppertal ná die verwoestende brand wat die dorpie in puin gelaat het. Lizelle de Bruin gesels met Le Roux Schoeman, die nuwe redakteur van Die Kerkbode, oor sy visie vir die koerant. Lizelle de Bruin gesels met ds. Juanita Greyvenstein van die Maitland Gemeenskapkerk wat op 29 Desember afgebrand het.
Luister na 'n wals van die Meksikaanse komponis, Juvenito Rosas; 'n polka van Rachmaninoff, wat opgedra is aan sy pa; en 'n gavotte van Prokofiëf.
Hoekom kan 'n mens nie maar net spel soos jy wil nie? Ina Strydom praat met die Taalkommissielid en taalpraktisyn van Viva, Sophia Kapp, oor spel en spelling.
Wat veroorsaak dat die see in Valsbaai soms donkerblou strepe vertoon? Het 'n mens werklik spesiale, duur grond nodig om dagga in te kweek? Wat het die goue era van die dinosouriërs beëindig? En wat veroorsaak dat 'n mens wolke met 'n plat basis tussen Strydenburg en Hopetown waarneem?
Johan van Lill kyk na 'n projek wat fokus op ondersteuning en ontwikkeling van skoolhoofde. Sedrico Husselman is pas terug van oorsee waar hy Engels gegee het. Hy deel sy ervarings, en gesels ook oor die Funda-bundel wat die SBA gratis aan skole versprei om lees- en leervaardighede te ontwikkel.
Sien só om na jou werknemers se emosionele en liggaamlike welstand vir beter produktiwiteit - 'n kundige deel statistiek en gee raad, en 'n TV-vervaardiger verduidelik hoe hulle hulle personeel emosioneel ondersteun. En daar is nuus oor debietorderbedrog en nuwe maniere om dit die hoof te bied.
Fanie du Toit vertel van die Nasionale Raad vir en van Persone met Gestremdhede se pogings om wanpersepsies en uitdagings oor die indiensneming van gestremdes in die arbeidsmark te kortwiek. En Jacqui January gesels met 'n jong vrou, wat een van 'n identiese tweeling is. Hulle is albei gestremd, maar staan hulle plek vol in die gemeenskap, en wil 'n positiewe verandering maak.
Bibber versorg 'n uiltjie.
Luister na CHILD BE A SONG van William Joubert, en 'n deel uit Handel se DETTINGEN TE DEUM. Daar ook 'n verwerking van die temamusiek uit THE MISSION.
"As jakkals passie preek, moet die boer sy ganse oppas." Dit beteken dat jy versigtig moet wees vir 'n skelm se vroom praatjies. Waarom wil sommiges ander verneuk, uitbuit en sommer net deur skelmstreke benadeel? Dink maar aan sportmanne en -vroue wat kul, en bemarkers wat ouer mense deur skelmstreke geld laat verloor.
Een van die vrae wat ons van 'n luisteraar gekry het, handel oor 'n helder voorwerp wat vanuit die weste al helderder geword het en toe na die noorde oor die horison verdwyn het. Die span bespiegel oor die moontlikheid dat dit 'n vliegtuig was wat reg op die luisteraar afgepeil het. Hy kon dus nie beweging sien nie, maar wel dat die voorwerp helderder word. Die feit dat die Mars 1-projek gelikwideer is, word ook bespreek. En die rol van spektrometers en spektrograwe word bespreek.
Maandag 25 Februarie
Lise Roberts praat met Frederick Nel van Lindsay Africa oor presisiebesproeiïng. Daar is ook meer inligting oor Castle de Wildt se heel eerste Landbou-, Wild- en Jag-ekspo, wat later die week in Modimolle plaasvind. En Abraham Vermeulen van Syngenta verduidelik wat die Syngenta 2019 Grain Academy behels.
Adv. Johan du Toit van die Nasionale Vervolgingsgesag sluit by Ian Wessels en Igna Klynsmith aan om te praat oor Suid-Afrika se uitleweringsooreenkomste met ander lande.
DWAALPAD HUIS TOE deur Engela van Rooyen
Episode 14: Juriana mag weer vlieg. Toe Paridon haar oplaai, hoor sy dat Peet in Pretoria is om Benjan te soek. Sy kla dat Coert nog kontak met sy eks, Maxie, het. Gravin Zoe bring vir Benjan koekies. Hy voer dit liewer vir Zeppelin. Juriana hoor Sofia bitterlik huil. Sy weet dis oor haar pa.
Dinsdag 26 Februarie
Carin Venter, ons verslaggewer in die Oos-Kaap, het by die Merino Classic op Richmond gaan kuier en met 'n paar kenners en boere gesels. Een van hulle is Garth Cloete wat vertel waarom hy so lief is vir die Merino-ras. Lise Roberts praat ook met 'n jong kommersiële landbou-entrepreneur, Rikalize Reynecke, wat haarself op 'n kommersiële basis by akwakultuur ingegrawe het.
Episode 15: Peet verheug hom in sy kinders. Hy samel gegewens oor Benjan in om plakkate op te sit. Die koerantfoto bied leidrade. Coert daag op. Juriana hoor haar pa buite in die donker snik. Hy sê dis vir hom te laat om terug te kom.
Woensdag 27 Februarie
Die vrugtebedryf se deelname aan die Fruit Logistica-byeenkoms in Berlyn is die hooffokus van die program. Lise Roberts gesels met Konanani Liphadzi, die bestuurshoof van Fruit SA, oor haar belewenis van die byeenkoms. Roelf Pienaar van Tru-Cape gesels oor Suid-Afrika se deelname aan Fruit Logistica. Daar is ook 'n gesprek met dr. Louis Boag van Afrivet oor aanvullings ten opsigte van die voedingstatus van wild en vee.
Episode 16: Zeppelin reageer snaaks, en Benjan besef dit was daggakoekies. Peet vertel Juriana dat Patricia 'n ernstige siekte het. Hy vra uit oor haar werk en Coert. Paridon gaan draf met Nox. Hy vertel Sofia meer van Felana. Peet besoek die vulstasie wat op die koerantfoto wys.
Luister na een van die bekendste klavierkonserte wat gekomponeer is - Rachmaninoff se Konsert vir Klavier en Orkes no. 2 in C mineur. Daar is ook 'n overture van Beethoven wat hy vir 'n drama van die skrywer, Heinrich von Collins, geskryf het.
Donderdag 28 Februarie
Episode 17: Benjan se verdwyning word uitgesaai. Oumiesie bel en braak gal. Paridon glo Benjan sal die volgende dag terug wees. Peet vind uit die petroljoggie weet van die bakkie en hond. Hy bekom 'n helikopter. Hy sê vir Sofia sy weet nie die waarheid oor sy ontrou nie.
Luister na die tradisionele Walliese lied, SUO GAN, en 'n lied uit Finland, VER VERBY DIE WOUDE, wat gesing word deur die Universiteitskoor van Helsinki. Daar is ook 'n werk deur 'n Brasiliaanse komponis, Ignacio Neves, wat tydens die Barokperiode geleef en werk het.
Eloise Pretorius praat met prof. Danie Brink, dekaan by die Fakulteit Agriwetenskappe by Stellenbosch Universiteit oor Agrijob. Dit is 'n nuwe webportaal wat jongmense in landbou kan besoek om geleenthede in die sektor te vind, en waar maatskappye wat internskappe bied, van hulle kan laat hoor.
Episode 18: Zoe hoor die helikopter. Coert beloof om Sofia en die kinders Kgalagadi toe te neem. Benjan vind 'n rotskamer met 'n gestremde man wat "Mamma" roep. Zoe betrap hom. Hulle worstel en sy kap haar kop. Peet ry in die pad toe Benjan aangehol kom. Hy snik hy het die gravin vermoor.
Die fluitspeler van Hamelin.
Eloise Pretorius praat met joernalis Max du Preez oor sy onlangse optrede by die Vinpro-inligtingsdag in die Kaap. Sy praat ook met internasionale skrywer en kenner Robert Joseph om uit te vind wat die wynbedryf in 2019 sal oplewer.
Die eerste van vier gesprekke oor aftredebepanning handel oor "Beplanning VIR aftrede". En 'n prokureur praat oor die voordele daarvan om eiendom en ander bates in 'n trust te registreer, en hoe om dit op die regte manier te doen.
Luister na 'n lied van Schubert, NATURGENUSS, asook die tradisioanele INDODANA, soos verwerk deur Michael Barrett.
Igna Kynsmith bespreek 'n paar hofsake met Ian Wessels. Dink jy vyf jaar tronkstraf is 'n gepaste vonnis vir iemand wat drie daggaplantjies op sy stoep gekweek het? Dit was 'n hele paar dekades gelede. En wanneer is 'n mens aanspreeklik as jou hond iemand byt?
Luister na 'n lied van Puccini, maar die trompetspeler, Tine Helseth, sal dit uitvoer met klavierbegeleiding deur Kathryn Stott. Later speel nog 'n trompetvirtuoos, Maurice Andre, sy weergawe van die bekende Koninging van die Nag-aria uit Mozart se DIE TOWERFLUIT, en daar is twee werke vir orkes van Grieg.
Het jy geweet daar word elke dag meer as een miljoen bottels Suid-Afrikaanse wyn wêreldwyd verkoop? Eloise Pretorius praat hieroor met die besturende direkteur van Vinpro, Rico Basson.
Hoekom is baie ouers bang om hulle kinders te dissiplineer? Wat is die gevolge daarvan? Lise Swart kyk na die voor- en nadele van dissipline, wat kinders leer daaruit, en hoe ouers kinders veilig en geliefd kan laat voel.
Bekende vroue-entrepreneur Jeanne Groenewald deel haar suksesverhaal. Sy vertel hoe sy ontwikkel het van boervrou tot sakevrou, en gee raad aan jong entrepreneurs.
Sondag 10 Maart
Luister na 'n paar marse van Johann Piefke en Michael Haydn, broer van die meer bekende Joseph. Sarah Chang speel 'n baie opgewekte en interessante weergawe van die Sabeldans van Khatchaturian, Maurice Andre is die trompetsolis in 'n uitvoering van die Koningin van die Nag-aria uit Mozart se DIE TOWERFLUIT.
Die tweede van vier gesprekke oor aftredebeplanning handel oor "Beplanning BY aftrede". 'n Prokureur verduidelik ook wat handelsmerke, pattente en kopiereg behels, en hoekom dit nodig is dat ons almal daarvan kennis moet neem.
Luister na 'n pryslied wat verwerk is deur Martie Driessen en 'n werk van Johan Tavener, MOTHER OF GOD, HERE I STAND. En die Drakensbergse Seunskoor met Johann van der Sandt, sing Andreas Grassner se REMEBERED JOY.
Igna Klynsmith bespreek die volgende regsvrae met Ian Wessels: Moet jou werkgewer jou verhuisingskoste dek as hy jou verplaas? Wat is die regte van kinders wat hulle ouerhuis wil verlaat om by iemand anders te gaan woon? Wanneer kom 'n testamentêre trust tot stand? Moet die Opperraad ingevolge die tradisionele reg met die gemeenskap konsulteer oor belangrike besluite?
Cathy Pineo van GreenCape vertel van die waardevolle bydrae wat hulle tot die landbousektor maak, en hoe boere nou meer innoverend as ooit is.
Ons hoor gereeld hoe iemand 'n ander persoon persoonlik aanval via sosiale media, net omdat hulle menings of waardes verskil. Wat sê dit van ons as samelewing as ons al hoe meer ons haat en woede kan uitleef teenoor vreemdelinge? Lise Swart kyk na hierdie tendens en die uitwerking wat dit sielkundig op mense het.
Bekroonde entrepreneur Jeanne Groenewald verduidelik wat dit verg om bo uit te kom, en deel haar wenresep.
Sondag 17 Maart
Die derde van vier gesprekke oor aftredebeplanning handel oor "Beplanning NÁ aftrede". 'n Finansiële beplanner verduidelik ook wat die verband is tussen fietsry, finansies en goeie beleggings.
Ian Wessels en Igna Klynsmith bespreek die volgende vrae van luisteraars: As wild vanuit 'n reservaat op my plaas beland, mag ek dit hou? Wat is die regte van werkers wanneer 'n besigheid as lopende saak verkoop word? Wanneer moet 'n kurator aangestel word om iemand in hofverrigtinge by te staan? Wat gebeur wanneer die tradisionele reg bots met wetgewing?
WIPPLANK: TOBIE CRONJE 70
Tobias Jurgens Cronjé het in November 2018 sy 70ste verjaardag gevier. Hy het drama aan die Universiteit van Pretoria gestudeer. Sy professionele loopbaan het al in 1972 begin in die Truk-produksie van The Fantastics. Na meer as vier dekades in die bedryf word hy steeds onthou vir rolle soos dié van Willem, in die gelyknamige TV-reeks. Hy was ook te sien in flieks soos Kootjie Emmer en Babbelkous en Bruidegom, terwyl hy op die verhoog bekend is om sy talle "dames" in Janice Honeyman se jaarlikse pantomimes. Saam met sy vriendin en die aktrise Grethe Fox en die regisseur André Stolz, kuier dié drie saam om Tobie se lewe en loopbaan te vier. Die program sluit in werke van Chris Barnard, Breyten Breytenbach en Anton Tsjechof.
Julle is mos slim...
Hadeda sonbad na die lekker reën
Stroomaf in Merweville
Thor die visserman
Groot Visvanger (Giant Kingfisher)
Wat maak jy in MY nes?!
Wildeklawer skenk kos en voer aan droogtegeteisterde gebiede
Die ware Suid Afrika
Blomme in die Tsitsikamma
The Sound of Silence - 18 String Harp Guitar
Los vir Buffel uit! Hy rus by Vishoek
Ligtoring by Diazpunt naby Luderitz
Die twee beskermers van die hart en lewer van Tutankhamun
19:30-20:00 Die geheime van die brein
21:10-22:00 Musiek & Liriek 40
met Anton Goosen en Lise Swart
20:30-21:00 Uit protes
Ons ontsluit die geheime van die brein. Interessant dat dit die orgaan is waarmee die meeste van ons 'n lewe maak, maar waarvan ons die minste weet!
Die program neem jou op 'n musikale reis deur die wêreld en verskillende tydperke in die geskiedenis waar mense deur middel van musiek protes aangeteken het teen maatskaplike en politieke kwelpunte.